Title: Minä vaikuttajana
Course: Yhteiskunnassa ja kansalaisena toimiminen, pakollinen , 2 osp (pt) / eOSAO > Section: Suomalaisen yhteiskunnan kansalaisena

Arvioi itseäsi vaikuttajana yhteiskunnassa. Perustele vastauksesi esimerkein. Tehtävä arvioidaan asteikolla 1-5.

Minä vaikuttajana -kysely

Q: Tasa-arvo miesten ja naisten välillä

Tasa-arvoasiain neuvottelukunta (TANE)

- edistää sukupuolten tasa-arvoa yhteiskunnassa
- nostaa esiin sukupuolten epätasa-arvoa ylläpitäviä rakenteita ja toimii aktiivisesti niiden poistamiseksi
- tekee yhteistyötä viranomaisten, järjestöjen ja muiden yhteisöjen kanssa
- parlamentaarinen neuvottelukunta, jonka valtioneuvosto asettaa eduskunnan toimikaudeksi

Lisää aiheesta: Mitä tasa-arvo oikein on ja miksi siitä on tärkeää puhua?

Olen edistänyt tasa-arvoa miesten ja naisten välillä.
Q: Tasa-arvo työelämässä

Tasa-arvolaki

Tasa-arvolailla pyritään estämään sukupuoleen perustuvaa syrjintä ja edistämään naisten ja miesten välistä tasa-arvoa sekä parantamaan naisten asemaa erityisesti työelämässä. Lain tarkoituksena on myös estää sukupuoli-identiteettiin tai sukupuolen ilmaisuun perustuva syrjintä.

Tasa-arvolakia sovelletaan pääsääntöisesti kaikessa yhteiskunnallisessa toiminnassa ja kaikilla elämänalueilla. Perheenjäsenten välisiin tai muihin yksityiselämän piiriin kuuluviin suhteisiin lakia ei sovelleta. Myöskään uskonnonharjoitukseen liittyvään toimintaan lakia ei sovelleta.

Tasa-arvolaissa on kolmenlaisia säännöksiä: tasa-arvon edistämissäännökset, syrjinnän kiellot sekä oikeussuojaa ja valvontaa koskevat säännökset.

Lue lisää: Tasa-arvolaki pähkinänkuoressa

Olen edistänyt tasa-arvoa työelämässä.
Q: Yhdenvertainen kohtelu

Ihmisten yhdenvertainen kohtelu on taattu Suomen perustuslaissa. Kaikki ihmiset ovat samanarvoisia riippumatta heidän sukupuolestaan, iästään, etnisestä tai kansallisesta alkuperästään, kansalaisuudestaan, kielestään, uskonnostaan ja vakaumuksestaan, mielipiteestään, vammastaan, terveydentilastaan, seksuaalisesta suuntautumisestaan tai muusta henkilöön liittyvästä syystä.

Lue lisää: Yhdenvertaisuus ja tasa-arvo työelämässä

Kohtelen ihmisiä yhdenvertaisesti.
Q: Seksuaali- ja sukupuolivähemmistöjen oikeudet

Ihmistä ei saa syrjiä seksuaalisen suuntautumisen perusteella Suomen lain mukaan. Laki kieltää syrjinnän myös sukupuoli-identiteetin tai sukupuolen ilmaisun perusteella.

Suomesta voi hakea turvapaikkaa, jos on kokenut muualla vainoa seksuaalisen suuntautumisen tai sukupuoli-identiteetin vuoksi. Turvapaikan saaminen ei kuitenkaan ole itsestään selvää vaan jokaisen hakijan tapaus tutkitaan. Tutkinnassa selvitetään hakijan ja hänen lähtömaansa tilanne mahdollisimman tarkasti.

Lue lisää: Tasa-arvo ja yhdenvertaisuus

Olen edistänyt seksuaali- ja sukupuolivähemmistöjen oikeuksia.
Q: Lapsen oikeudet

YK:n lapsen oikeuksien yleissopimus on tärkein lasten ihmisoikeuksia turvaava sopimus. Lapsen oikeuksien yleissopimuksen lisäksi lapsia suojaavat kaikki ne ihmisoikeudet, jotka sisältyvät yleisiin ihmisoikeussopimuksiin eikä yleisiin ihmisoikeussopimuksiin ole asetettu ikärajoja.

Lue lisää: Lapsen oikeudet

Olen edistänyt lapsen oikeuksia.
Q: Vammaisten oikeudet

Vammaiset ovat maailman suurin ja syrjityin ihmisryhmä. Arviolta 15% maailman ihmisistä on tavalla tai toisella vammainen.

Keskeinen edellytys vammaisten henkilöiden oikeuksien toteutumiselle, yhdenvertaisuuden takaamiselle ja yhteiskunnallisten osallistumismahdollisuuksien turvaamiselle on esteettömyys. Esteettömyydellä tarkoitetaan sekä rakenteellisten esteiden poissaoloa (fyysinen esteettömyys) että syrjimätöntä ilmapiiriä (sosiaalinen esteettömyys). Internetissä esteettömyys taataan tekemällä nettisivuista saavutettavia.

Aiheesta löytyy lisää täältä.

Olen edistänyt vammaisten oikeuksia.
Q: Äänestäminen

Äänioikeus on tavallisesti kaikilla Suomen kansalaisilla, jotka ovat täyttäneet 18 vuotta.

Suomessa asuvat muiden maiden kansalaiset voivat äänestää kuitenkin kunnallisvaaleissa ja europarlamenttivaaleissa. Europarlamenttivaaleissa äänioikeus on myös muiden EU-maiden kansalaisilla, jotka ovat ilmoittautuneet äänioikeusrekisteriin Suomessa. Äänioikeus kunnallisvaaleissa on kaikkien maiden kansalaisilla, joilla on ollut kotikunta Suomessa vähintään kaksi vuotta.

Vaaleista ja äänestämisestä voi lukea lisää täältä.

Olen äänestänyt eri vaaleissa.
Q: Vapaaehtoistyö

Vapaaehtoistyö on palkatonta ja perustuu vapaaseen tahtoon ja valintaan. Jokainen valitsee itse, minkä asian eteen haluaa tehdä vapaaehtoistyötä.

Kansalaisareena on vapaaehtoistoiminnan yhteiskunnallinen vaikuttaja ja ainoa kaikkien vapaaehtoistoimijoiden edunvalvoja Suomessa.

Olen osallistunut vapaaehtoistyöhön.
Q: Yhteisten asioiden valmistelu

Kansalaisilla on mahdollisuus vaikuttaa lainvalmisteluun ja tulla kuulluiksi. Uusi laki tai lakimuutos voi saada alkunsa kansanedustajan aloitteesta, kansalaisaloitteesta tai hallituksen esityksestä.

Lue lisää yhteisten asioiden valmistelusta ja valmisteluun vaikuttamisesta.

Olen osallistunut yhteisten asioiden valmisteluun.
Q: Aloitteen tekeminen

Äänioikeutettu Suomen kansalainen voi tehdä kansalaistaloitteen kansalaisaloite.fi -palvelussa. Aloite voi edetä eduskunnan käsittelyyn, jos se saa vähintään 50 000 allekirjoitusta puolen vuoden kuluessa siitä, kun aloite on palveluun rekisteröity.

Kansalainen voi vaikuttaa myös oman kuntansa tai Euroopan unionin päätöksentekoon tekemällä aloitteen tai kannattamalla aloitetta.

Lue lisää: Aloitteen tekeminen.

Olen tehnyt aloitteita.
Q: Perustele Kyllä-vastauksesi kertomalla esimerkkejä vaikuttamisestasi.